Diari Oficial de la Generalitat Valenciana


Sumari del DOGV 2774, del 20-06-1996 (1996/838523)

DECRET 109/1996, de 5 de juny, del Govern Valencià, pel qual accepta la cessió gratuïta de la propietat de l'immoble de 16.150 m2 de superfície situat a l'avinguda del Poliesportiu de l'Eliana, destinat a centre d'ensenyaments mitjans, realitzada per l'ajuntament d'aquest municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/06/05/109/dof/vci/html**

### Dades del document

Número de DOGV
:   2774

Data del DOGV
:   20-06-1996

Secció del DOGV
:   ALTRES DISPOSICIONS

Número del document
:   1996/838523


Data del document
:   05-06-1996

Organisme emissor
:   Conselleria d'Economia i Hisenda

Tipus de document
:   Decret

DECRET 109/1996, de 5 de juny, del Govern Valencià, pel qual accepta la cessió gratuïta de la propietat de l'immoble de 16.150 m2 de superfície situat a l'avinguda del Poliesportiu de l'Eliana, destinat a centre d'ensenyaments mitjans, realitzada per l'ajuntament d'aquest municipi.   
Mitjançant el Reial Decret 2.093/1983, de 28 de juliol, l'Estat va transferir a la Comunitat Valenciana l'immoble situat a l'avinguda del Poliesportiu, s/n, destinat a Institut de Formació Professional.  
Per tal de regularitzar les diverses actuacions i ampliacions dutes a terme en el terreny inicialment cedit a l'Estat per l'Ajuntament de l'Eliana, i resultant que els terrenys no foren formalment cedits a l'administració estatal, l'Ajuntament de l'Eliana, mitjançant acord plenari realitzat el dia 19 de juliol de 1994, acordà la cessió gratuïta a la Generalitat Valenciana de la propietat dels terrenys de 16.150 m2 de superfície, situats en l'avinguda del Poliesportiu, s/n, d'aquesta població, en els quals s'han construït centres d'ensenyaments mitjans.  
A petició del conseller de Cultura, Educació i Ciència s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 5 de juny de 1996,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de l'Eliana, de l'immoble de 16.150 m2 de superfície situat a l'avinguda del Poliesportiu, s/n, que confronta: davant, avinguda del Poliesportiu-vial públic; fons, poliesportiu municipal i parcel·les edificables del senyor Tomás Germán González i de la senyora María Coca Rubio; dreta, poliesportiu municipal, i esquerra, parcel·les edificables propietat del senyor Enrique IbáÑez Pardo i del senyor Ernesto Valero Soler.   
Aquesta finca haurà de segregar-se de l'agrupació de les finques números 2.525, 2.526, 2.527, 2.528, 2.529, 2.530, 2.531, 4.851, 5.298 i 5.301.  
Article 2  
La cessió gratuïta efectuada per l'Ajuntament de l'Eliana es fa amb la condició de destinar l'immoble a centre d'ensenyaments mitjans.  
Article 3  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el registre de la propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Castelló de la Plana, 5 de juny de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI